Eesti NSV Ülemnõukogu XII koosseisu valimised

Eesti NSV Ülemnõukogu XII koosseisu valimised olid Eesti NSV Ülemnõukogu XII koosseisu valimised, mis toimusid 18. märtsil 1990. Eelhääletamise periood kestis 15 päeva. Valimistel osales 392 kandidaati. Ülemnõukogu koosseisu valitavaid saadikukohti oli 105, millest neli oli eraldatud NSV Liidu sõjaväe esindajatele. Tegu oli okupatsiooniaegse Eesti esimeste demokraatlike valimistega, kus võistlesid omavahel mitmed poliitilised jõud. Valimised toimusid üksiku ülekantava hääle meetodil. Tegemist oli isikuvalimistega. Hääletamissedelile kanti kõigi ringkonnas kandideerivate kandidaatide nimed. Valija pidi asetama oma eeliskandidaadid pingejärjekorda. Valimistulemused tehti lõpuks kindlaks, arvutades igaks vooruks järgmise valemi alusel ringkonnakvoot: kvoot = (arvestuses olevate häälte arv / (vakantsete kohtade arv + 1)) + 1 Seejärel võrreldi kandidaatide arvel olevat häälte koguarvu (skoori), mis moodustus talle antud häältest ja talle üle kantud häältest kvoodiga. Valituks osutus kandidaat, kelle skoor ületas ringkonnakvoodi või oli sellega võrdne. Igas järgmises voorus tehti valituks osutunud kandidaadi valimissedelitele märgitud järgmise eelistuse alusel kindlaks neile kandidaatidele ülekantavate valimissedelite arv ja arvutati sedelite uus väärtus. Selleks jagati jääk ülekantavate sedelite koguväärtusega. Iga vooru järel valimissedelid panderolliti ja kõikidele sedelitele kirjutati uus väärtus. Igale kandidaadile arvutati uus skoor talle antud esimeste eelistuste ja lisandunud jääkhäälte alusel. Seejärel arvutati uuesti ringkonnakvoot ning võrreldi sellega konkureerima jäänud kandidaatide skoore. Kui ükski kandidaat ei osutunud selles voorus valituks, loeti kõige väiksema skooriga kandidaat väljalangenuks (mittevalituks) ning temale antud hääled kanti vastavalt eelistusjärjekorrale üle teistele kandidaatidele. Nende reeglite järgi korraldati nii mitu hääletusvooru, kuni kõik mandaadid ringkonnas said jaotatud. Tallinna valimisringkond nr 1 (5 mandaati), Tallinna linna Lenini rajoon Tallinna valimisringkond nr 2 (3 mandaati), Tallinna linna osa mööda Põhja puiesteed, Kalinini tänavat Balti jaamani, Reisijate, Telliskivi, Kalinini, Heina tänavat, raudteed, Kolde puiesteed ja tema pikendust Kalinini rajooni piirini ümber Kopli poolsaare ja Paljassaare Tallinna valimisringkond nr 3 (1 mandaat), Tallinna linna osa Balti jaamast Toompuiesteeni, mööda Toompuiesteed, Paldiski maanteed kuni Mustjõeni, Mustjõge, Kalinini rajooni piiri Kolde puiestee pikenduseni, Kolde puiesteed, raudteed, Heina tänavat Kalinini tänavani, Kopli Kaubajaama territooriumi põhjapiiri, Telliskivi, Reisijate tänavat. Tallinna valimisringkond nr 4 (2 mandaati), Tallinna linna osa mööda Mustjõge, Paldiski maanteed, Kalinini rajooni piiri (Veskimetsa, Astangu) kuni Harku järveni, Kalinini rajooni piiri kuni Tiskre ojani, mööda Kalinini rajooni piiri (Kakumäe) Tallinna valimisringkond nr 5 (4 mandaati), Tallinna linna osa Tallinna lahest mööda Mererajooni lääne-, edela- ja lõunapiiri kuni Suur-Sõjamäe tänavani, Suur-Sõjamäe tänavat, Betooni põiktänavat, Betooni tänavat, Leningradi maanteed, Smuuli teed, Paekalda tänavat, mööda mõttelist joont Pirita teeni, Pirita teed, Kose teed, Lepa tänavat, Lepa põiktänavat, Künnapuu, Kuslapuu ja Kase tänavat, Kase tänava pikendust Pirita jõeni, Pirita jõge Narva maanteeni, Narva maanteed, Mererajooni ida- ja põhjapiiri mereni (Pirita, Merivälja, Muuga, Mähe). Maardu linn. Tallinna valimisringkond nr 6 (4 mandaati), Tallinna linna osa mööda Lükati teed ja tema pikendust Pirita jõeni, Pirita jõge, Mererajooni idapiiri kuni Suur-Sõjamäe tänavani, Suur-Sõjamäe tänavat, Betooni põiktänavat, Betooni tänavat, Leningradi maanteed, Smuuli teed, Paekalda tänavat, mööda mõttelist joont Pirita teeni, Pirita teed, Kose teed, Lepa tänavat, Lepa põiktänavat, Künnapuu, Kuslapuu, Kase tänavat ja selle pikendust Pirita jõeni, Pirita jõge Lükati teeni. Tallinna valimisringkond nr 7 (3 mandaati), Tallinna linna osa Ehitajate teest mööda Oktoobri rajooni loode-, kirde- ja kagupiiri, Linnu teed, Sõpruse puiesteed, Tammsaare, Mustamäe, Vilde teed Ehitajate teeni. Tallinna valimisringkond nr 8 (3 mandaati), Tallinna linna osa mööda Ehitajate, Vilde, Mustamäe ja Tammsaare teed, Sõpruse puiesteed, Linnu teed, Oktoobri rajooni kagu-, lõuna-, lääne- ja loodepiiri Ehitajate teeni. Kohtla-Järve linnavalimisringkond nr 9 (5 mandaati), Kohtla-Järve linn, Kiviõli linn, Püssi ja Viivikonna alev Narva valimisringkond nr 10 (1 mandaat), Narva linna lõunaosa mööda Narva jõge, raudteed ja linna piiri. Narva valimisringkond nr 11 (1 mandaat), Narva linna osa mööda raudteed, Kreenholmi tänavat, Tallinna maanteed, Tiimanni tänavat. Narva valimisringkond nr 12 (1 mandaat), Narva linna osa mööda raudteed, Kreenholmi tänavat, Kangelaste prospekti, Fedjuninski ja Puškini tänavat, Leningradi maanteed ning Narva jõge Narva valimisringkond nr 13 (1 mandaat), Narva linna osa mööda Rahu, Kirovi, Tiimanni tänavat, Tallinna maanteed, Kangelaste prospekti. Narva valimisringkond nr 14 (1 mandaat), Narva linna mööda Kangelaste prospekti, Fedjuninski ja Puškini tänavat, Leningradi maanteed ning Narva jõge. Narva-Jõesuu alev Pärnu linnavalimisringkond nr 15 (2 mandaati), Pärnu Vana-Pärnu, Ülejõe ja Rääma linnaosa ning Sindi linn. Pärnu linnavalimisringkond nr 16 (1 mandaat), Pärnu linna osa Pärnu jõe vasakkalda ja Pärnu lahe vahelisel alal jõe suudmest kuni Tammsaare puiesteeni. Pärnu linnavalimisringkond nr 17 (1 mandaat), Pärnu linna osa Pärnu jõe ja Pärnu lahe vahel Tammsaare puiesteest kuni linna piirini Sillamäe valimisringkond nr 18 (1 mandaat), Sillamäe linna Akadeemik Pavlovi tänavast idapoolne linnaosa. Sillamäe valimisringkond nr 19 (1 mandaat), Sillamäe linna põhjaosa mööda Pavlovi, Kirovi ja Tolstoi tänavat. Sillamäe valimisringkond nr 20 (1 mandaat), Sillamäe linna lõunaosa mööda Pavlovi, Kirovi ja Tolstoi tänavat. Tartu linnavalimisringkond nr 21 (3 mandaati), Tartu linna idaosa mööda Tartu−Valga raudteed, Väike-Kaare, Võru, Eha, Tähe, Riia, Fortuuna, Pärna, Uut, Paju ja Jaamamõisa tänavat. Tartu linnavalimisringkond nr 22 (3 mandaati), Tartu linna lääneosa mööda Tartu−Valga raudteed, Väike-Kaare, Võru, Eha, Tähe, Riia, Fortuuna, Pärna, Uut, Paju ja Jaamamõisa tänavat. Haapsalu valimisringkond nr 23 (3 mandaati), Haapsalu rajoon Harju valimisringkond nr 24 (2 mandaati), Harju rajooni Keila, Vasalemma, Padise, Nissi, Harku ja Saue külanõukogu ning Paldiski ja Keila linn Harju valimisringkond nr 25 (3 mandaati), Harju rajooni Aegviidu, Kehra ja Loksa alev ning Anija, Jõelähtme, Kose, Kuusalu, Kõue, Loksa, Raasiku, Saku, Sommerlingi ja Viimsi külanõukogu. Hiiumaa valimisringkond nr 26 (2 mandaati), Hiiumaa rajoon Jõgeva valimisringkond nr 27 (4 mandaati), Jõgeva rajoon Kingissepa valimisringkond nr 28 (3 mandaati), Kingissepa rajoon Kohtla-Järve maavalimisringkond nr 29 (3 mandaati), Kohtla-Järve rajoon Paide valimisringkond nr 30 (3 mandaati), Paide rajoon Põlva valimisringkond nr 31 (3 mandaati), Põlva rajoon Pärnu maavalimisringkond nr 32 (1 mandaat), Pärnu rajooni Audru, Tõstamaa, Varbla, Kihnu ja Koonga külanõukogu ning Lavassaare alev Pärnu maavalimisringkond nr 33 (1 mandaat), Pärnu rajooni Halinga, Vändra ja Kaisma külanõukogu ning Vändra ja Pärnu-Jaagupi alev. Pärnu maavalimisringkond nr 34 (1 mandaat), Pärnu rajooni Sauga, Are, Tori, Paikuse ja Uulu külanõukogu ning Tootsi alev Pärnu maavalimisringkond nr 35 (1 mandaat), Pärnu rajooni Surju, Saarde, Tali ja Häädemeeste külanõukogu ning Kilingi-Nõmme linn. Rakvere valimisringkond nr 36 (5 mandaati), Rakvere rajoon Rapla valimisringkond nr 37 (3 mandaati), Rapla rajoon Tartu maavalimisringkond nr 38 (2 mandaati), Tartu rajooni Kallaste linn, Alatskivi, Vara, Peipsiääre, Luunja, Tartu, Laeva, Tähtvere, Puhja, Konguta ja Rannu külanõukogu. Tartu maavalimisringkond nr 39 (2 mandaati), Tartu rajooni Elva linn, Rõngu, Nõo, Kambja, Ülenurme, Haaslava, Mäksa, Mehikoorma, Võnnu ja Piirissaare külanõukogu. Valga valimisringkond nr 40 (3 mandaati), Valga rajoon Viljandi valimisringkond nr 41 (4 mandaati), Viljandi rajoon Võru valimisringkond nr 42 (4 mandaati), Võru rajoon NSV Liidu sõjaväelised ringkonnad: Valimisringkond nr 43 (1 mandaat) Valimisringkond nr 44 (1 mandaat) Valimisringkond nr 45 (1 mandaat) Valimisringkond nr 46 (1 mandaat) Nimekirjadesse kantud valijaid 1 164 603 Valimisest osavõtnuid (sedeli saanuid) 912 648 Hääletamisest osavõtnuid 911 203 Valimisaktiivsus 78,2% Eesti NSV Ülemnõukogu XII koosseisu valimised olid isikuvalimised, sest parteid ega valimisliidud ei saanud oma nimekirjadega osaleda. Kandidaadid võisid kuuluda parteisse, aga kandidaadi hääled ei kandunud üle oma parteile. Valimistel osalesid järgmised poliitilised liikumised: Rahvarinne, Eestimaa Kommunistlik Partei, Interrinne, Sõjaveteranide ja sõjameeste internatsionalistlik vabariiklik organisatsioon, Töökollektiivide Ühendnõukogu, Demokraatlik ühendus Vaba Eesti, Eesti Demokraatlik Partei, Eesti Töökollektiivide Liit, Eesti Roheline Liikumine, Eestimaa Talupidajate Keskliit, Eesti Kristlik Demokraatlik Liit ja Eesti Kristlik Demokraatlik Erakond, Eesti Ettevõtjate Erakond, Eestimaa Naiste Ühendus ja Eesti Naisliit. Kandidaate ei saanud esitada ERSP, kuna ülemnõukogu presiidum oli keeldunud parteid registreerimast, partei lihtliikmetest, kes siiski üles seati, keegi valituks ei osutunud. Valitud saadikutest 73 esindasid iseseisvusemeelseid jõude ja 27 impeeriumimeelseid. Riigikogu ajalugu ENSV Ülemnõukogu / EV Ülemnõukogu Eesti NSV / Eesti Vabariigi Ülemnõukogu XII koosseis. Statistikat ja ülevaateid. Riigikogu Kantselei, Eesti Rahvusraamatukogu. 29.03.1990–29.09.1992 Eesti Vabariigi Ülemnõukogu [1], Eesti Päevaleht = Estniska Dagbladet, 23 märts 1990 Kogumik „Eesti NSV / Eesti Vabariigi Ülemnõukogu XII koosseis 29.03.1990–29.09.1992. Statistikat ja ülevaateid” (2013) − ajalootund iseseisvuse taastamise päevadest.